Document ID: 32003R2206

Κανονισμός (ΕΚ) αριθ. 2206/2003 της Επιτροπής
της 17ης Δεκεμβρίου 2003
σχετικά με τη συμπλήρωση του παραρτήματος του κανονισμού (ΕΚ) αριθ. 2400/96 για την εγγραφή ορισμένων ονομασιών στο "Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων" (Thüringer Leberwurst, Thüringer Rotwurst, Thüringer Rostbratwurst)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 6 παράγραφοι 3 και 4,
Εκτιμώντας τα ακόλουθα:
(1) Σύμφωνα με το άρθρο 5 του κανονισμού (ΕΟΚ) αριθ. 2081/92 η Γερμανία έχει διαβιβάσει στην Επιτροπή αιτήσεις για να καταχωρισθούν οι ονομασίες "Thüringer Leberwurst", "Thüringer Rotwurst" και "Thüringer Rostbratwurst" ως γεωγραφικές ενδείξεις.
(2) Σύμφωνα με το άρθρο 6 παράγραφος 1 του εν λόγω κανονισμού, διαπιστώθηκε ότι οι αιτήσεις πληρούν όλες τις απαιτήσεις και, ιδίως, ότι περιλαμβάνουν όλα τα στοιχεία που προβλέπονται στο άρθρο 4.
(3) Μετά τη δημοσίευση στην Επίσημη Εφημερίδα των Ευρωπαϊκών Κοινοτήτων σύμφωνα με το άρθρο 6 παράγραφος 2 του εν λόγω κανονισμού(3), διαβιβάστηκε ένσταση στην Επιτροπή δυνάμει του άρθρου 7 του κανονισμού (ΕΟΚ) αριθ. 2081/92 για τις ονομασίες που περιλαμβάνονται στο παράρτημα του παρόντος κανονισμού, αλλά στη συνέχεια αποσύρθηκε.
(4) Κατά συνέπεια, οι ονομασίες αυτές πρέπει να εγγραφούν στο "Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων" και συνεπώς να προστατεύονται σε κοινοτικό επίπεδο ως προστατευόμενες γεωγραφικές ενδείξεις.
(5) Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 2054/2003(5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ονομασίες που αναγράφονται στο παράρτημα προστίθενται στο παράρτημα του κανονισμού (ΕΚ) αριθ. 2400/96 και καταχωρίζονται στο "Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων" ως προστατευόμενες γεωγραφικές ενδείξεις (ΠΓΕ), όπως προβλέπεται στο άρθρο 6 παράγραφος 3 του κανονισμού (ΕΟΚ) αριθ. 2081/92.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 2003.

Labels: 3
18
17